Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 548

(201) Példa a franchise-ra: A gyártó kifejlesztett egy olyan új módszert az édességek eladására, ahol az úgynevezett „kedvenc boltokban” az édességeket a vevõ kérése alapján színezik. Az édességgyártója kifejlesztette az édességek színezésére alkalmas gépeket is. A gyártó állítja elõ a színezõ folyadékokat is. A folyadék minõsége és frissessége alapvetõ fontosságú a jó édességek készítéséhez. A gyártó sikeresen forgalmazta az édességeit néhány saját kiskereskedelmi üzletében, amelyek mindegyike ugyanazon márkanév alatt és egységesen vidám arculat szerint mûködött (az üzletek megjelenése, közös reklámozás stb.). Az értékesítések növelése érdekében a gyártó franchise-rendszert indított be. A franchiseátvevõk kötelesek a gyártótól megvenni az édességeket, a folyadékot és a színezõgépet annak érdekében, hogy ugyanazon arculat és márkanév alatt mûködjenek; kötelesek franchise-díjat fizetni, hozzájárulni a közös reklámozáshoz, és titokban tartani a franchise-átadó által készített mûködési kézikönyv tartalmát. Ezenkívül, a franchiseátvevõk csak a megállapodás szerinti üzlethelyiségben árusíthatnak, csak végsõ fogyasztóknak, vagy a többi franchise-átvevõnek adhatnak el és nem forgalmazhatnak más édességeket. A franchise-átadó köteles tartózkodni attól, hogy másik franchise-átvevõt nevezzen ki, és õ maga sem üzemeltethet kiskereskedelmi üzletet az adott szerzõdéses területen. A franchise-átadó arra is köteles, hogy korszerûsítse és fejlessze a termékeit, az üzlet külsõ képét, valamint a mûködési kézikönyvet, és ezeket a fejlesztéseket az összes franchise-átvevõ kiskereskedõ részére hozzáférhetõvé tegye. A franchise-megállapodásokat 10 éves idõtartamra kötik. 33 Lásd még az AEG ügyet, [1983] ECR 3151, (35) bekezdés; az Elsõfokú Bíróság ítéletét a T—19/91. sz. Vichy kontra Bizottság ügyben [1992] ECR II—415, (65) bekezdés. Lásd még a (89)—(95) bekezdéseket, különösen a (95) bekezdést. 2002/34/II. szám Az édesség-kiskereskedõk az édességeket az országos piacon szerzik be, vagy olyan nemzeti gyártóktól veszik, akik a nemzeti ízlést kielégítik, illetve olyan nagykereskedõktõl, akik a nemzeti gyártók termékein túl külföldi gyártóktól is importálnak édességet. Ezen a piacon a franchiseátadó termékei versenyben vannak más édességmárkákkal. A franchise-átadó 30%-os piaci részesedéssel rendelkezik a kiskereskedõk részére eladott édességek piacán. A versenytársak között számos nemzeti és nemzetközi márka található, amelyek közül némelyeket nagy, széles termékskálával rendelkezõ élelmiszergyártók állítanak elõ. Az édességek forgalmazására sok lehetséges eladási hely áll rendelkezésre: dohányboltok, élelmiszerboltok, kávézók és speciális édességboltok. Az élelmiszerszínezõ gépek piacán a franchise-átadó piaci részesedése 10% alatti. A franchise-megállapodásokban foglalt kötelezettségek zöme szükségesnek értékelhetõ a franchise-hálózathoz kapcsolódó szellemi alkotások jogainak védelme vagy a közös identitás és jó hírnév fenntartása érdekében, így ezek nem tartoznak a 81. cikk (1) bekezdésének hatálya alá. Az értékesítésre vonatkozó korlátozások (szerzõdéses terület és szelektív forgalmazás) arra ösztönzik a franchise-átvevõket, hogy fektessenek be a színezõgép megvásárlásába és a franchise-módszerbe, valamint, ha ez esetleg nem szükségesek, hogy legalább segítséget nyújtsanak a közös identitás fenntartásához, így a márkán belüli versenyt érõ veszteség kiegyenlítésre kerül. A versenytilalmi klauzula, amely a megállapodás teljes idõtartamára kizár más édességmárkákat az üzletekbõl, biztosítja a franchiseátadó számára az üzletek megjelenésének egységességét és annak megelõzését, hogy a versenytársai elõnyt szerezzenek az õ márkanevébõl. Ez nem vezet semmiféle komoly kizáráshoz, tekintettel arra, hogy a más édességgyártók részére számos lehetséges értékesítési hely áll rendelkezésre. A szóban forgó franchise-átadó franchise-megállapodásai feltehetõen megfelelnek a 81. cikk (3) bekezdése szerinti mentesítési feltételeknek, feltéve, hogy az azokban foglalt kötelezettségek a 81. cikk (1) bekezdése alá tartoznak. 2.6 Kizárólagos szállítás

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes